recursal/SuperWikiNEXT-32B huggingface dataset:
**ইউসুফ আলী চৌধুরী (মোহন মিয়া)** (২৯ ডিসেম্বর ১৯০৫ - ২৬ নভেম্বর ১৯৭১) ভারতীয় উপমহাদেশের একজন প্রভাবশালী বাঙ্গালি রাজনীতিবিদ, যিনি ভারত-বিভাগ ও পাকিস্তান প্রতিষ্ঠায় এবং মুসলমান সমাজের উন্নয়নে গুরুত্বপূর্ণ ভূমিকা রেখেছেন। তাঁর পিতা চৌধুরী ময়েজউদ্দীন বিশ্বাস ছিলেন জমিদার। নিজে জমিদার পরিবারের সন্তান হয়েও তিনি ব্রিটিশ আমলে নির্যাতিত প্রজাদের জন্য আন্দোলন শুরু করেন। ব্রিটিশ শাসন বিরোধী আন্দোলনে তাঁর সক্রিয় ভূমিকা ছিল।

তাঁর জন্ম: ১৯০৫ খ্রিস্টাব্দের ২৯শে ডিসেম্বর, মৃত্যু: ১৯৭১ খ্রিস্টাব্দের ২৬শে নভেম্বর। ১৯৫৪ খ্রিস্টাব্দের যুক্তফ্রন্ট নির্বাচনে অংশ নিয়ে তিনি পূর্ব পাকিস্তানের প্রাদেশিক পরিষদের সদস্য নির্বাচিত হয়েছিলেন।  মোহন মিয়া নামে তিনি সমধিক পরিচিত ছিলেন। তার পুত্রদ্বয় চৌধুরী কামাল ইবনে ইউসুফ ও চৌধুরী আকমল ইবনে ইউসুফ পরবর্তীকালে স্বাধীন বাংলাদেশের জাতীয় সংসদের সদস্য নির্বাচিত হন। চৌধুরী কামাল ইবনে ইউসুফ বাংলাদেশ সরকারের স্বাস্থ্যমন্ত্রী (১৯৯১-৯৬) এবং ত্রাণ ও পুনর্বাসনমন্ত্রী (২০০১-০৬) হিসেবে দায়িত্ব পালন করেন।

রাজনৈতিক জীবন
-------------

মোহন মিয়া ফরিদপুরের ঈশান স্কুলে দশম শ্রেণী পর্যন্ত শিক্ষালাভ করেন। কৈশোরে ছাত্র আন্দোলনের মাধ্যমেই রাজনীতিতে তাঁর প্রবেশ ঘটে। পাকিস্তান আন্দোলন এবং মুসলিম লীগ পুনর্গঠনে তিনি বিশেষ ভূমিকা রাখেন। ১৯৩৭ সালে তিনি বঙ্গীয় আইন পরিষদের সদস্য নির্বাচিত হন। তিনি ছিলেন ফরিদপুর জেলা মুসলিম লীগের সভাপতি (১৯৪১-১৯৫৩), বঙ্গীয় মুসলিম লীগ ওয়ার্কিং কমিটির সদস্য (১৯৪১-১৯৪৭), পূর্ব পাকিস্তান মুসলিম লীগের সাধারণ সম্পাদক (১৯৪৭-১৯৫২)। ১৯৫৩ সালে তিনি দল থেকে বহিষৃকত হয়ে কৃষক-শ্রমিক পার্টিতে যোগ দেন। ১৯৫০ সালে গণপরিষদ এবং ১৯৫৫ সালে জাতীয় পরিষদের সদস্য নির্বাচিত হন। ১৯৫৪ সালে যুক্তফ্রন্টের প্রার্থী হিসেবে তিনি প্রাদেশিক আইন পরিষদের সদস্য নির্বাচিত হন এবং এ.কে ফজলুল হক মন্ত্রিসভার  কৃষি, বন ও পাট মন্ত্রী নিযুক্ত হন। ইউসুফ আলী চৌধুরী ১৯৫৪ সালে যুক্তফ্রন্টের মাধ্যমে রাজনৈতিক দলগুলোর ঐক্য প্রতিষ্ঠা, এ.কে ফজলুল হকের নেতৃত্বে ১৯৫৭ সালে কৃষক-প্রজা পার্টির গোড়াপত্তন, ন্যাশনাল ডেমোক্রেটিক ফ্রন্ট গঠন এবং পরবর্তী সময়ে পিডিএম ও পিডিপি প্রতিষ্ঠায় মুখ্য ভূমিকা রাখেন।
শেরেবাংলা এ.কে ফজলুল হক তাকে "এভিল জিনিয়াস" আখ্যায়িত করেন।

সবশেষে তিনি নুরুল আমিনের নেতৃত্বাধীন পাকিস্তান ডেমোক্রেটিক পার্টিতে (পিডিপি) যোগ দেন। আইয়ুব শাসনামলে তিনি স্বৈরশাসন বিরোধী ডেমোক্রেটিক অ্যাকশন কমিটি (ডাক) গঠনে বলিষ্ঠ ভূমিকা রাখেন। ১৯৭০ সালে তিনি পিডিএম-এর সহ-সভাপতি ছিলেন। ১৯৭০ সালের নির্বাচনে তিনি আওয়ামী লীগের প্রার্থীর কাছে পরাজিত হন।

দলীয় প্রধান নুরুল আমিনের আহবানে ১৯৭১ সালের ১৮ নভেম্বর তিনি করাচি যান এবং ২৬ নভেম্বর সেখানেই মৃত্যুবরণ করেন।

স্বাধীনতাযুদ্ধে ভূমিকাঃ
-----------------------

মুক্তিযুদ্ধের শুরুতেই তিনি পাকিস্তান সরকারের প্রতি সমর্থন ব্যক্ত করেন এবং কেন্দ্রীয় শান্তি কমিটিতে যোগ দেন। পাকিস্তানি বাহিনীর কাছে তিনি খুব আস্থাভাজন ছিলেন।

তথ্যসূত্র
---------

1. ↑  "মোহন মিয়ার অবদান স্মরণীয় হয়ে থাকবে, ইত্তেফাক, ২৬ নভেম্বর ২০১৭"। ২০ ডিসেম্বর ২০২১ তারিখে মূল থেকে আর্কাইভ করা। সংগ্রহের তারিখ ২০ ডিসেম্বর ২০২১।
2. ↑  মোহন মিয়া : একজন স্বাপ্নিক রাজনীতিবিদ
3. ↑  "স্মরণ : ইউসুফ আলী চৌধুরী"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৫ নভেম্বর ২০১২।

বহি:সংযোগ
---------

* বাংলাপিডিয়ায় ইউসুফ আলী চৌধুরী
**শিক্ষক** হলো যারা শিক্ষাদানের মহান ব্রত যার কাজ করে তাদেরকই বলা হয়। স্কুল, কলেজ, বিশ্ববিদ্যালয়সহ সব ধরনের শিক্ষা প্রতিষ্ঠানের শিক্ষাদানের কাজে নিয়োজিতদেরই শিক্ষক বলা হয়। তবে প্রাথমিক ও মাধ্যমিক বিদ্যালয়গুলোতে শিক্ষকতার কাজে যারা আছেন তাদেরকে শিক্ষক বলা হয় আর কলেজ ও বিশ্ববিদ্যালয়ের শিক্ষকদের অধ্যাপক বলা হয়ে থাকে। শিক্ষকদের জাতি গঠনের কারিগর বলা হয়। কেননা একজন আদর্শ শিক্ষকই পারেন তার অনুসারী দের জ্ঞান ও ন্যায় দীক্ষা দিতে। শিক্ষার্থীর মানবতাবোধ কে জাগ্রত করে একজন শিক্ষক কেবল পাঠদান কে সার্থকই করে তোলেন না, পাশাপাশি দেশের উন্নয়নকে ত্বরাণ্বিত করেন। স্বীয় জ্ঞান ও অভিজ্ঞতা শিক্ষার্থীদের মাঝে বিতরণ করে তাদেরকে দেশের যোগ্য নাগরিক হিসেবে গড়ে তোলেন।

দায়িত্ব ও কার্যাবলী
--------------------

একজন শিক্ষকের ভূমিকা সংস্কৃতির মধ্যে পরিবর্তিত হতে পারে।

শিক্ষকরা সাক্ষরতা এবং সংখ্যা, কারুশিল্প বা বৃত্তিমূলক প্রশিক্ষণ, কলা, ধর্ম, নাগরিক বিজ্ঞান, সম্প্রদায়ের ভূমিকা বা জীবন দক্ষতার নির্দেশনা প্রদান করতে পারেন।

আনুষ্ঠানিক শিক্ষাদানের কাজগুলির মধ্যে রয়েছে সম্মত পাঠ্যক্রম অনুসারে পাঠ প্রস্তুত করা, পাঠ প্রদান করা এবং শিক্ষার্থীদের অগ্রগতি মূল্যায়ন করা।

একজন শিক্ষকের পেশাগত দায়িত্ব আনুষ্ঠানিক শিক্ষার বাইরেও প্রসারিত হতে পারে। শ্রেণীকক্ষের বাইরে শিক্ষকরা মাঠ ভ্রমণে শিক্ষার্থীদের সাথে যেতে পারেন, স্টাডি হলের তত্ত্বাবধান করতে পারেন, স্কুলের কার্যক্রম পরিচালনায় সহায়তা করতে পারেন এবং পাঠ্যক্রম বহির্ভূত কার্যকলাপের জন্য সুপারভাইজার হিসেবে কাজ করতে পারেন। ছাত্রদের ক্ষতি থেকে রক্ষা করার আইনগত দায়িত্বও রয়েছে, যেমন যেগুলি হয়রানি,যৌন হয়রানি, বর্ণবাদ বা অপব্যবহারের ফলে হতে পারে। কিছু শিক্ষাব্যবস্থায়, শিক্ষকরা শিক্ষার্থীদের শৃঙ্খলার জন্য দায়ী হতে পারে।

শিক্ষকদের প্রয়োজনীয় যোগ্যতা ও গুণাবলী
---------------------------------------

শিক্ষণ একটি অত্যন্ত জটিল কার্যকলাপ। এটি আংশিকভাবে কারণ শিক্ষা একটি সামাজিক অনুশীলন, যা একটি নির্দিষ্ট প্রেক্ষাপটে (সময়, স্থান, সংস্কৃতি, আর্থ-সামাজিক-অর্থনৈতিক পরিস্থিতি ইত্যাদি) সঞ্চালিত হয় এবং সেই কারণে সেই নির্দিষ্ট প্রেক্ষাপটের মূল্যবোধ দ্বারা গঠিত হয়। শিক্ষকদের কাছ থেকে প্রত্যাশিত (বা প্রয়োজনীয়) যা প্রভাবিত করে তার মধ্যে রয়েছে ইতিহাস এবং ঐতিহ্য, শিক্ষার উদ্দেশ্য সম্পর্কে সামাজিক দৃষ্টিভঙ্গি, শেখার বিষয়ে গৃহীত তত্ত্ব ইত্যাদি।

তথ্যসূত্র
---------

1. ↑  Williamson McDiarmid, G. & Clevenger-Bright M. (2008), 'Rethinking Teacher Capacity', in Cochran-Smith, M. Feiman-Nemser, S. & Mc Intyre, D. (Eds.): Handbook of Research on Teacher Education. Enduring questions in changing contexts. New York/Abingdon: Routledge/Taylor & Francis.

বহিঃসংযোগ
---------


উইকিমিডিয়া কমন্সে **শিক্ষক** সংক্রান্ত মিডিয়া রয়েছে।

উইকিউক্তিতে ***শিক্ষক*** সম্পর্কিত উক্তির সংকলন রয়েছে।

উইকিঅভিধানে ***শিক্ষক*** শব্দটি খুঁজুন।

* OECD's Education GPS, a review of education policy analysis and statistics: Teachers

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| জাতীয় গ্রন্থাগার | 
* ফ্রান্স (উপাত্ত)
* জার্মানি
	+ 2
* ইসরায়েল
* মার্কিন যুক্তরাষ্ট্র
* লাতভিয়া
* জাপান
* চেক প্রজাতন্ত্র
	+ 2

 |
| অন্যান্য | 
* সুইজারল্যান্ডের ঐতিহাসিক অভিধান
* ন্যাশনাল আর্কাইভস (মার্কিন)

 |
**আহমদ আলী এনায়েতপুরী** (২১ জানুয়ারি ১৮৯৮ – ৪ জানুয়ারি ১৯৫৯) একজন বাঙালি পাকিস্তানি লেখক, সাংবাদিক এবং রাজনীতিবিদ ছিলেন। ব্রিটিশ সরকার তাকে শামসুল উলামা (জ্ঞানীদের সূর্য) উপাধিতে ভূষিত করেন।

প্রাথমিক জীবন
-------------

এনায়েতপুরী ২১ জানুয়ারি ১৮৯৮ সালে ইনায়েতপুর, যশোর জেলা, বাংলার প্রেসিডেন্সী, ব্রিটিশ রাজ্যে জন্মগ্রহণ করেন। তিনি ইরাকি বংশধর ছিলেন। ইসলামী ধর্মপ্রচারক আবু বকর কর্তৃক তাকে ইসলামি ধর্মতত্ত্ব, উর্দু ও ফারসি ভাষা শেখানো হয়। তিনি ইংরেজি ভাষা শিক্ষা গ্রহণ করেন এবং শামসুল উলামা (জ্ঞানীদের সূর্য) উপাধী পেয়েছিলেন।

কর্মজীবন
--------

এনায়েতপুরী১৯২৪ সালে *শরিয়ত* নামে একটি মাসিক পত্রিকা প্রতিষ্ঠা করেন এবং তিনি এ পত্রিকার সম্পাদকের দায়িত্ব পালন করেন। তিনি পত্রিকাটির নাম শরিয়াত-ই-ইসলাম নামকরণ করেন। এটি কলকাতায় হানাফি মাজহাব সমর্থিত একমাত্র পত্রিকা ছিলো। তিনি ৩২ বছর ধরে শরিয়াত-ই-ইসলামের সম্পাদক হিসেবে দায়িত্ব পালন করেন। ১৯৩৪ সালে ব্রিটিশ সরকার তাকে খান সাহেব বানিয়েছিল। তিনি যশোর জেলা বোর্ডের সদস্য হিসেবে দায়িত্ব পালন করেন। ১৯৩৭ সালে তিনি নিখিল ভারত মুসলিম লীগের প্রার্থী হিসেবে ঝিনাইদহ আসন থেকে বাংলা আইন সভার সদস্য নির্বাচিত হন। ১৯৩৮ সালে ব্রিটিশ সরকার তাকে খান বাহাদুর উপাধি দেয়। বাংলা আইন সভার একটি অধিবেশনে তিনি প্রাথমিক শিক্ষা বিনামূল্যে চালু করতে বিল উত্থাপন করেন।

মৃত্যু
------

এনায়েতপুরী ৪ জানুয়ারি ১৯৫৯ সালে যশোর জেলার, এনায়েতপুরে মৃত্যুবরণ করেন।

তথ্যসূত্র
---------

1. 1 2 3  মু. আফাজ উদ্দীন (২০১২)। "এনায়েতপুরী, আহমদ আলী"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. ↑  Isalāma, Mustāphā Nūraula (১৯৭৩)। *Bengali Muslim Public Opinion as Reflected in the Bangali Press, 1901-1930* (ইংরেজি ভাষায়)। Bangla Academy। পৃষ্ঠা ৩০৬।
3. ↑  *Journal of the Asiatic Society of Bangladesh: Humanities* (ইংরেজি ভাষায়)। Asiatic Society of Bangladesh। ১৯৮৪। পৃষ্ঠা ১১৩।
4. ↑  *Indian Annual Register* (ইংরেজি ভাষায়)। Annual Register Office.। ১৯৪১। পৃষ্ঠা ২০৬।
5. ↑  Aziz, Khursheed Kamal (১৯৯২)। *Public Life in Muslim India, 1850-1947: A Compendium of Basic Information on Political, Social, Religious, Cultural and Educational Organizations Active in Pre-partition India* (ইংরেজি ভাষায়)। Vanguard। পৃষ্ঠা ২৮৫। আইএসবিএন 978-969-402-119-5।
**মার্টিন "মার্টি" কুপার** (ইংরেজি: Martin "Marty" Cooper; জন্ম: ২৬ ডিসেম্বর, ১৯২৮) ইলিনয়িস রাজ্যের শিকাগোতে জন্মগ্রহণকারী বিখ্যাত মার্কিন আবিষ্কারক। তারবিহীন টেলিফোন শিল্প হিসেবে মোবাইল ফোনের পথিকৃৎ হিসেবে বৈশ্বিকভাবে পরিচিত হয়ে আছেন। এ শিল্পে তার সর্বমোট এগারোটি মেধাস্বত্ব রয়েছে। বর্তমান সময়ের বেতার তরঙ্গ ব্যবস্থাপনায় অন্যতম শীর্ষস্থানীয় আবিষ্কারক তিনি।

ব্যক্তিগত জীবন
--------------

1984 সালের [[মটোরোলা]] ফোন
১৯৫০ সালে ইলিনয়িস ইনস্টিটিউট অব টেকনোলজি (আইআইটি) থেকে স্নাতক ডিগ্রী লাভ করেন কুপার। স্নাতক ডিগ্রী শেষে কোরিয়ার যুদ্ধের সময় মার্কিন নৌবাহিনীর সংরক্ষিত বাহিনীতে সাবমেরিন অফিসারের তালিকায় অন্তর্ভুক্ত করেন নিজেকে। ১৯৫৭ সালে আইআইটি থেকেই ইলেকট্রিক্যাল ইঞ্জিনিয়ারিং বিষয়ে স্নাতকোত্তর ডিগ্রী অর্জন করেন। ২০০৪ সালে এখান থেকেই সম্মানসূচক ডক্টরেট ডিগ্রী লাভ করেন তিনি। বর্তমানে তিনি বিশ্ববিদ্যালয়ের ট্রাস্টি বোর্ডের সদস্য হিসেবে রয়েছেন।

বিশিষ্ট উদ্যোক্তা, আবিষ্কারক, বিনিয়োগকারী এবং নীতি পরামর্শক ও তারবিহীন মোবাইলের ফার্স্ট লেডি হিসেবে পরিচিত আর্লিন হ্যারিসকে বিয়ে করেন মার্টিন কুপার।

কর্মজীবন
--------

১৯৭০-এর দশকে মোটোরোলা কোম্পানীতে কর্মরত অবস্থায় প্রথমবারের মতো হাতের মুঠোয় মোবাইল ফোন থেকে কথা বলেন এবং এর উন্নয়নে কাজ করে যান। এরপর এটিকে বাজারজাতকরণে নিয়ে আসেন। এরফলে তিনি বৈশ্বিকভাবে সেল ফোনের জনকের মর্যাদা পান। এছাড়াও তিনি আধুনিক বিশ্বের প্রথম ব্যক্তি হিসেবে জনসমক্ষে মোবাইল ফোনধারী হয়ে আছেন।

তার স্ত্রী ও বিশিষ্ট ব্যবসায়িক অংশীদার আর্লিন হ্যারিসের সাথে অনেকগুলো যোগাযোগ বিষয়ক কোম্পানী গঠন করেন। বর্তমানে তিনি ক্যালিফোর্নিয়ার দেল মার এলাকায় অবস্থিত ডায়না এলএলসি কোম্পানীর সহ-প্রতিষ্ঠাতা ও সভাপতির দায়িত্ব পালন করছেন। এছাড়াও, ফেডারেল কমিউনিকেশন্স কমিশন এবং মার্কিন যুক্তরাষ্ট্রের বাণিজ্য মন্ত্রণালয়ের সাথে জড়িত রয়েছেন কুপার।

তথ্যসূত্র
---------

1. 1 2 3  Encyclopedia of World Biography, 2008
2. ↑  Companies Try to Create Room on Radio Spectrum, New York Times, July 6, 2012
3. ↑  "Jitterbug: the anti-MVNO,, Fierce Wireless, June 15, 2007"। মার্চ ৩, ২০১৬ তারিখে মূল থেকে আর্কাইভ করা। সংগ্রহের তারিখ জুন ১, ২০১৩।
4. ↑  The First Lady of Wireless Built Mobile startup to Send Message of Simplicity, Xconomy, San Diego, March 13, 2009
5. 1 2  A Chat With the Man Behind the Mobiles[*স্থায়ীভাবে অকার্যকর সংযোগ*], BBC, April 21, 2003
6. ↑  Meet Marty Cooper, the Inventor of the Mobile Phone[*স্থায়ীভাবে অকার্যকর সংযোগ*], BBC, April 23, 2010
7. ↑  Father of the Cell Phone, Economist, June 4, 2009
8. ↑  The Cell Phone: Marty Cooper's Big Idea  ওয়েব্যাক মেশিনে আর্কাইভকৃত ৮ জানুয়ারি ২০২০ তারিখে, CBS News 60 Minutes, June 11, 2010
9. ↑  38 years ago he made the first cell phone call, CNN. April 3, 2011
10. ↑  Wireless Hall of Fame – Arlene Harris, RCR Wireless, May 26, 2007
11. ↑  Carriers Warn of Crisis in Mobile Spectrum, New York Times, April 17, 2012

আরও দেখুন
---------

* আবিষ্কার
* টেলিফোন
* মোটোরোলা
* মোবাইল ফোন
**নীতা সেন** (১৯৩৫ - ১ এপ্রিল, ২০০৬) একজন ভারতীয় শাস্ত্রীয় সংগীত পরিচালক এবং গায়িকা।

কর্মজীবন
--------

ভারতীয় ধ্রুপদী সংগীতের প্রশিক্ষণ নিয়ে তিনি কলকাতায় আকাশবাণী রেডিও দিয়ে তার কর্মজীবন শুরু করেছিলেন। কর্মজীবনের শুরুর দিকে নীতা সেন আধুনিক বাংলা গানে মনোনিবেশ করেছিলেন। ১৯৭৭ সালে তিনি এ কে চট্টোপাধ্যায় পরিচালিত এবং বিশ্বজিৎ, সন্ধ্যা রায় ও সুলোচনা অভিনীত বাংলা পূর্ণ দৈর্ঘের চলচ্চিত্র *বাবা তারকনাথ*এ সুরারোপ করে বাণিজ্যিক সাফল্য অর্জন করেছিলেন। তিনি 'কৃষ্ণভক্ত সুদামা' ইত্যাদি আরও কয়েকটি বাংলা ছবিতে সংগীত পরিচালনা করেছিলেন। 

*রক্তজবা, নন্দন (১৯৭৯), সীতা (১৯৮০), গোলাপ বউ (১৯৭৭), সোনার বাংলা (১৯৮২) এবং বাবা লোকনাথ (১৯৯৪) এর* মতো কয়েকটি বিখ্যাত ছবিতে তিনি সংগীত পরিচালনা করেছিলেন । মান্না দে, আরতি মুখোপাধ্যায়, অরুন্ধতী হোমচৌধুরী প্রমুখ শিল্পীদের সঙ্গে তিনি 'পাহাড়ি ফুল' নামে আরো একটি চলচ্চিত্রে কাজ করেছিলেন, যদিও চলচ্চিত্র হিসাবে সেটি উল্লেখযোগ্যভাবে সফল ছিল না, তবে এটি তার সংগীত রচনার সৌন্দর্য এবং উদ্ভাবনের স্বাক্ষর বহন করে। বিবাহের পরে ও কলকাতায় ফিরে যাওয়ার আগে তিনি সংক্ষিপ্ত সময় ধরে মুম্বইয়ে কাজ করেছিলেন। তার গাওয়া গানগুলো তৎ ও তৎপরবর্তীকালে হেমন্ত মুখোপাধ্যায়, কিশোর কুমার, আশা ভোঁসলে, অনুরাধা পৌডওয়াল, ভূপেন্দ্র সিং, শ্রীকান্ত আচার্য ও আরতি মুখার্জী সহ বিশিষ্ট বাঙালি ও ভারতীয় গায়করা গেয়েছেন। তিনি খ্যাতিমান ও প্রখ্যাত বাঙালি গীতিকার গৌরী প্রসন্ন মজুমদারের সাথে ঘনিষ্ঠভাবে কাজ করেছিলেন। গৌরী প্রসন্নের মৃত্যুর পরে তার সংগীতের স্মৃতি ধরে রাখতে তিনি গৌরীপ্রসন্ন স্মৃতি সংসদ নামে একটি কমিটি প্রতিষ্ঠা করেছিলেন।

ব্যক্তিগত জীবন
--------------

১৯২৭ সালের ১৩ নভেম্বর জগদীশ বর্ধন ও আভা বর্ধন দম্পতির ঘরে দ্বিতীয় কন্যারূপে জন্ম হয় নীতার। নীতা ছাড়াও এই দম্পতির আরো দুইটি মেয়ে ও একটি ছেলে ছিল। নীতা সুনীল সেনকে বিয়ে করেছিলেন এবং তার একটি কন্যা ও একটি পুত্র রয়েছে। তার নাতনি রিমঝিম সেন বলিউডে ফ্যাশন ডিজাইনিংয়ের সাথে যুক্ত।

চূড়ান্ত অসুস্থতা এবং মৃত্যু
----------------------------

নীতা তার জীবনের শেষ বছরগুলোতে মাংস খাওয়া ছেড়ে দিয়েছিলেন। অল্প বয়স থেকেই কোলাইটিসে আক্রান্ত হওয়ার ফলে তিনি এমনিতেও বেশ দুর্বল ছিলেন। ২০০৬ সালের ৩১শে মার্চে তিনি পেটে তীব্র ব্যথায় কষ্ট পেতে শুরু করেন এবং পরদিনই অর্থাৎ ১লা এপ্রিলে মৃত্যুবরণ করেন।

নীতা সেন রচিত গানের তালিকা
--------------------------

* *ফাগুয়ে কে কুমারী*
* *তোমার চন্দ্র সূর্য ও দুটি চোখ*
* *শিব শম্ভূ ত্রিপুরারি*
* *অন্ধকার শুধু অন্ধকার*
* *তিনি একটি বেলপাতাতে তুষ্ট*
* *আমাকে ভালবাসো*
* *আমার জীবন -আঁধারে*
* *চোখে চোখ রেখে*
* *ছুম ছুম ছুম*
* *তোমার চরণের ধ্বনি*
* *পঞ্চপ্রদীপে ধূপে তোমারে আরতি করি*
* *ভোলে বাবা পার লাগাও*
* *তুমি পাথর না কি প্রাণ*
* *তোরা হাত ধর প্রতিজ্ঞা কর*
* *ঝর্ণা আছে পাহাড় আছে*
* *পাইনের ছায়ামাখা আঁকাবাঁকা পথ ধরে*
* *হায় একি শুনিলাম*

তথ্যসূত্র
---------

1. ↑  "Krishna Bhakta Sudama | Bollywood Movies | Hindi film songs"। Earthmusic.net। সংগ্রহের তারিখ ২০১৫-১১-০২।
2. ↑  "Film songs of Hemanta Mukherjee"। Faculty.ist.unomaha.edu। ২০১৫-০৬-০৩ তারিখে মূল থেকে আর্কাইভ করা। সংগ্রহের তারিখ ২০১৫-১১-০২।
3. ↑    ওয়েব্যাক মেশিনে আর্কাইভকৃত ১৫ ডিসেম্বর ২০০৭ তারিখে
4. ↑  "The Telegraph - Calcutta (Kolkata) | Metro | Timeout"। Telegraphindia.com। ২০০৮-০৩-৩১। সংগ্রহের তারিখ ২০১৫-১১-০২।
5. ↑    ওয়েব্যাক মেশিনে আর্কাইভকৃত ১২ জুলাই ২০১১ তারিখে
**শামীম বানো** (শামীম বা সাধারণভাবে 'শামীম বানো বেগম' নামেও পরিচিত) (১৯১৪-১৯৮৪), ভারতীয় ও পাকিস্তানি সিনেমার প্রাথমিক যুগের একজন চলচ্চিত্র অভিনেত্রী, যিনি তার প্রথম চলচ্চিত্র জোয়ার ভাটা-এ দিলীপ কুমারের বিপরীতে অভিনয় করেন। তিনি বিখ্যাত পাকিস্তানি চলচ্চিত্র পরিচালক ও প্রযোজক আনোয়ার কামাল পাশার দ্বিতীয় স্ত্রী এবং কবি, লেখক ও পণ্ডিত হাকিম আহমদ সুজার পুত্রবধূ।

পরিবার
------

শামীম বানো, বা শামীম বানো বেগম, ১৯১৪ সালে একটি পাঠান কৃষক ও ছোট জমিদার পরিবারে জন্মগ্রহণ করেন, তারা পাঞ্জাব অঞ্চলে বসবাস করতেন। প্রথম বিশ্বযুদ্ধ শেষ হওয়ার পর তারা অধিকাংশ সম্পত্তি বিক্রি করে লাহোর এবং পরে বোম্বে (এখন মুম্বাই) স্থানান্তরিত হন।

কর্মজীবন
--------

শামীম ১৯৪০-এর মাঝামাঝিতে সফল ভারতীয় নায়িকা ছিলেন। তিনি কিংবদন্তি অভিনেত্রী / গায়ক খুরশিদ বানো বেগম এবং মিনা কুমারীর পরিচিত ছিলেন। আজও, তার প্রথম চলচ্চিত্র জোয়ার ভাটা-এ (১৯৪৪) দিলিপ কুমারের সহ-তারকা হিসেবে অভিনয়ের জন্য এখনো স্মরণ করা হয় তাকে।

১৯৩০ এর দশকের শেষ দিকে সম্ভবত তিনি বিষ্ণু সিনের *বাঘি* (১৯৩৯) এ অভিনয়ের মাধ্যমে তার কর্মজীবন শুরু করেছিলেন। রঞ্জিত মুভিয়েটনের *আর্মান* (১৯৪২) তার কর্মজীবনের অন্যতম জনপ্রিয় চলচ্চিত্র ছিল। তার কর্মজীবনের আরেকটি মাইলফলক ছিল কিশোর সাহুর 'সিন্ধু' (১৯৪৭), যা এটির মুক্তির সময় বেশ বিতর্কিত হয়েছিল কারণ এটিতে হিন্দু বিধবা পুনর্বিবাহের বিষয় নিয়ে আলোচনা হয়েছিল। "মেহমান", "সন্নাসী" এবং "পেহলে আপ" তার কর্মজীবনের অন্যান্য উল্লেখযোগ্য চলচ্চিত্র।

১৯৪৭ সালে দেশ ভাগের পর তিনি পাকিস্তানে স্থানান্তরিত হন এবং কয়েকটি পাকিস্তানি চলচ্চিত্রে হাজির হন, সেগুলোর মধ্যে কিছু হল শাহিদা (১৯৪৯) যেখানে তিনি দিলিপ কুমারের ছোট ভাই নাসির খানের বিপরীতে অভিনয় করেন এবং দো আনসো (১৯৪৯–৫০) যা পাকিস্তানের প্রথম হিট উর্দু চলচ্চিত্র হয়ে উঠে।

পরে তিনি দো আনসোর প্রযোজক/পরিচালক আনোয়ার কামাল পাশাকে বিয়ে করেন, যিনি তার থেকে বয়সে ছোট ছিলেন। ১৯৮৪ সালে তিনি লাহোরে তার বাড়িতে মারা যান।

টীকা
----

1. ↑  পাকিস্তানি অভিনেত্রী শামীম আরার সাথে বিভ্রান্ত হবেন না

তথ্যসূত্র
---------

1. ↑  "Shamim"। Cineplot Encyclopedia। ২৭ মে ২০১১। ৩ জুন ২০১১ তারিখে মূল থেকে আর্কাইভ করা। সংগ্রহের তারিখ ৭ ফেব্রুয়ারি ২০১৬।
2. ↑  Anwar Kamal Pasha, Interview *The Pakistan Times*, 5 June 1981
যদি কোন দেশের কোনরুপ জলসীমা না থাকে, অন্য কথায়, যদি কোন একটি দেশের চারদিকের সীমানা অন্যান্য দেশের সাথে থাকে তাকে **স্থলবেষ্টিত দেশ** বলা হয়। এই সমস্ত দেশ গুলোকে পার্শ্ববর্তী দেশের সমূদ্রবন্দর ব্যবহার করতে হয় মালামাল পরিবহনের জন্য।

বিশ্বে স্থলবেষ্টিত দেশের সংখ্যা ৪৫ টি। এই দেশসমূহের নিজস্ব সমুদ্রবন্দর নেই। এগুলো হলো-তা হল

এশিয়ার দেশ
-----------

নেপাল, ভুটান, আফগানিস্তান, লাওস, মঙ্গোলিয়া, কাজাখস্তান, কিরগিজস্তান, উজবেকিস্তান, তাজিকিস্তান ও তুর্কমেনিস্তান।

আফ্রিকার দেশ
------------

মালি, নাইজার, উগান্ডা, বতসোয়ানা, জিম্বাবুয়ে, রুয়ান্ডা, বুরুন্ডি, মালাউই, জাম্বিয়া, ইথিওপিয়া, চাদ, মধ্য আফ্রিকান প্রজাতন্ত্র, লেসোথো, বুর্কিনা ফাসো, ইসোয়াতিনি, দক্ষিণ সুদান।

ইউরোপের দেশ
-----------

অস্ট্রিয়া, আর্মেনিয়া, আজারবাইজান, সুইজারল্যান্ড, চেক প্রজাতন্ত্র, কসোভো, মলদোভা, বেলারুশ, স্লোভাকিয়া, সার্বিয়া, ভ্যাটিকান সিটি, অ্যান্ডোরা, উত্তর মেসিডোনিয়া, সান মারিনো, লিশটেনস্টাইন, লুক্সেমবার্গ, হাঙ্গেরি (ইউরোপের বৃহত্তম স্থলবেষ্টিত দেশ।)

দক্ষিণ আমেরিকা
--------------

বলিভিয়া ও প্যারাগুয়ে।

তথ্যসূত্র
---------
**দাহিয়া কালবী** (আরবী: دحية الكلبي,উর্দূ: دحیہ کلبی পুরো নাম: দাহিয়া ইবনে খলিফা) প্রসিদ্ধ সাহাবী ছিলেন। তিনি ইসলামের প্রথম সাহাবীদের মধ্যে একজন। তিনি সর্বপ্রথম নবী মুহাম্মদের সাথে ‍ওহুদের যুদ্ধে অংশগ্রহন করেন। ইবনে হাজার আসক্বালানী বলেন, তিনি খন্দকের যুদ্ধে সর্বপ্রথম অংশগ্রহন করেন।

বংশধারা
-------

দাহইয়া ইবনে খলিফা ইবনে ফারওয়া ইবনে ফুযালা ইবনে ইবেন যাইদ ইবনে ইমরাউল কায়েস ইবনে খাযরাজ ইবনে মানাত ইবনে আমের ইবনে বকর ইবনে আমের আল-আকবার ইবনে আউফ ইবনে উযরা ইবনে যাইদ আল-লাত ইবনে রফীদা ইবনে সাওর ইবনে কালব।

তার স্ত্রী ছিলেন দুররাহ বিনতে আবি লাহাব।

জন্ম
----

তিনি হিজরী পূর্ব ৩০ সাল/৫৯২খ্রিস্টাব্দে দাওমাতাল জান্দালে জন্মগ্রহন করেন।

ইসলাম গ্রহণ
-----------

দুমাত আল-জান্দালে অবস্থিত ওমর ইবনুল খাত্তাব মসজিদ
তিনি হিজরতের পূর্বে প্রথম ইসলাম গ্রহনকারীদের মধ্যে অন্যতম। তিনি দাওমাতুল জান্দাল থেকে মুহাম্মাদের ইসলাম প্রচার করার কথা শুনে ভ্রমণ করে মক্কায় আসেন এবং ইসলাম ধর্ম গ্রহণ করেন। তারপর আবার নিজ এলাকায় ফিরে যায়। সেখানে ইসলামের দাওয়াত দিতে থাকে। তৃতীয় হিজরীতে তিনি দাওমাতুল জান্দার থেকে মদীনায় হিজরত করেন।

ইসলাম প্রচারে প্রেরণ
--------------------

৬ষ্ঠ হিজরীতে দাহিয়া কালবীকে দাওমাতুল জানদালের কালব গোত্রসহ গোত্রের কাছে ইসলামের দাওয়াত দেওয়ার জন্য পাঠান।

নবী মুহাম্মাদ তাকে দুই বার রোমের বাদশা হিরাক্লিয়াসের কাছে পাঠান। ১ম বার ৭ম হিজরীর রবিউল আওয়াল মাসে। ২য় বার নবম হিজরীর রজব মাসে।

দাহিয়া কালবীর বোনের বিবাহ
--------------------------

নবী মুহাম্মাদ দাহিয়া কালবীর বোন শারাফ বিনতে খলিফাকে বিবাহ করেছিলেন কিন্তু তাদের মধ্যে সহবাস হয় নি।

দাহিয়া কালবীর বেশে জিবরাইল
---------------------------

জিবরাইল প্রায় সময় দাহিয়া কালবীর বেশে নবী মুহাম্মাদের কাছে আসতেন। মাঝে মাঝে আগুন্তক কোনো ব্যক্তির বেশেও আসতেন।

জিবীকা নির্বাহ
--------------

তিনি ধনী ব্যবসায়ী ছিলেন, ব্যবসা করে জীবিকা নির্বাহ করতেন।

মৃত্যু
------

৫০হিজরী/৬৬১খ্রিস্টাব্দে সিরিয়ার দামেস্কে মৃত্যুবরণ করেন। তাকে মাযযাহ নামক স্থানে দাফন করা হয়। এখনো তার কবর সেখানে রয়েছে।

তথ্যসূত্র
---------

1. 1 2 3  "(94) جبریل﷤دحیہ کلبی کی شکل میں کیوں آتے تھے؟ | اردو فتویٰ"। *urdufatwa.com*। সংগ্রহের তারিখ ২০২০-০৪-১৫।
2. 1 2  "دحية بن خليفة"। *ويكيبيديا* (আরবি ভাষায়)। ২০২০-০৪-১৪।
3. ↑  "البدايه والنهايه - ط هجر - ابن كثير - مکتبة مدرسة الفقاهة"। *ar.lib.eshia.ir* (আরবি ভাষায়)। সংগ্রহের তারিখ ২০২০-০৪-১৫।
4. ↑  "الموسوعة العربية | دحية الكلبي"। *arab-ency.com.sy*। সংগ্রহের তারিখ ২০২০-০৪-১৫।
5. ↑  "إسلام ويب - المعجم الكبير - مسند النساء - باب الشين - شراف بنت خليفة بن فروة الكلبية- الجزء رقم5"। *islamweb.net* (আরবি ভাষায়)। সংগ্রহের তারিখ ২০২০-০৪-১৫।
6. ↑  IslamKotob। *المنتظم في تاريخ الملوك والأمم - ج 5 - 29 هـ - 61 هـ* (আরবি ভাষায়)। IslamKotob।
7. ↑  "إسلام ويب - البداية والنهاية - سنة خمسين من الهجرة- الجزء رقم11"। *islamweb.net* (আরবি ভাষায়)। সংগ্রহের তারিখ ২০২০-০৪-১৫।
**হিম্মত** হল দিল্লি পুলিশের একটি নারীদের নিরাপত্তা মোবাইল অ্যাপ্লিকেশন। এটি স্বরাষ্ট্রমন্ত্রী রাজনাথ সিং পহেলা জানুয়ারী ২০১৫ সালে চালু করেছিলেন। অ্যাপটি অ্যান্ড্রয়েড মোবাইল ফোনের জন্য বিনামূল্যে পাওয়া যায় এবং দিল্লি পুলিশের ওয়েবসাইট থেকে ডাউনলোড করা যায়। দিল্লি পুলিশ ভবিষ্যতে অন্যান্য প্ল্যাটফর্মের জন্য অ্যাপ চালু করার পরিকল্পনা করছে। কম নিবন্ধন এবং অন্যান্য সমস্যার ফলে একটি সংসদীয় প্যানেল ২০১৮ সালে অ্যাপটিকে ব্যর্থ বলে অভিহিত করেছে। হিম্মতকে মহিলাদের জন্য ভারতের সেরা নিরাপত্তা অ্যাপগুলির মধ্যে একটি হিসাবে ডাকা হয়েছে৷

তথ্যসূত্র
---------

1. 1 2  Delhi police give 'Himmat' to women, launch safety app
2. ↑  Rajnath launches women safety mobile app ‘Himmat'
3. ↑  "Himmat App for women safety failed to serve purpose: Parliamentary panel"। *The Hindu* (ইংরেজি ভাষায়)। PTI। ২০১৮-০৩-১১। আইএসএসএন 0971-751X। সংগ্রহের তারিখ ২০২১-০৪-০২।
4. ↑  Saha, Sneha (২০২১-০৩-০৫)। "International women's day 2021: 5 best Android apps that ensure women safety"। *BGR India* (ইংরেজি ভাষায়)। ২০২১-০৪-১৬ তারিখে মূল থেকে আর্কাইভ করা। সংগ্রহের তারিখ ২০২১-০৪-০২।
আবিদুর রেজা খান নিবন্ধের সাথে বিভ্রান্ত হবেন না।
**খান বাহাদুর আবিদুর রেজা চৌধুরী** (১৮৭২ - ১৬ জানুয়ারি ১৯৬১) ছিলেন পূর্ব পাকিস্তানের একজন রাজনীতিবিদ ও সমাজকর্মী। নিজ এলাকার উন্নয়নে তার ব্যাপক অবদান রয়েছে। তার উদ্যোগে অনেক স্কুল ও শিক্ষা প্রতিষ্ঠান স্থাপিত হয়েছিল।।প্রতিষ্ঠা করেন ফরিদগঞ্জ এ আর পাইলট মডেল সরকারি উচ্চ বিদ্যালয়,রুপসা প্রাইমারি স্কুল ইত্যাদি।অনেক শিক্ষা প্রতিষ্ঠানের জমিদাতা ও প্রতিষ্ঠাতা ছিলেন।

প্রারম্ভিক জীবন
---------------

আবিদুর রেজা চৌধুরী ১৮৭২ সালে বেঙ্গল প্রেসিডেন্সির বর্তমান চাঁদপুর জেলার ফরিদগঞ্জ উপজেলার রূপসা জমিদার পরিবারে জন্মগ্রহণ করেন। দুর্বল স্বাস্থ্যজনিত কারণে তিনি শৈশবে প্রাতিষ্ঠানিক শিক্ষা লাভ করতে পারেননি। তিনি পরিবারে শিক্ষালাভ করেন এবং গভীর জ্ঞানের অধিকারী ছিলেন।

রাজনীতি
-------

১৯২০ সালে চাঁদপুর স্থানীয় বোর্ডের চেয়ারম্যান নির্বাচিত হওয়ার মাধ্যমে তার রাজনৈতিক জীবন শুরু হয়। ১৯৩০ সালে তিনি তৎকালীন ত্রিপুরা (বর্তমান কুমিল্লা) জেলা বোর্ডের চেয়ারম্যান নির্বাচিত হন। ১৯৫৯ সাল পর্যন্ত তিনি পরপর কয়েকবার চেয়ারম্যান হয়েছিলেন। ১৯৫৮ সালের ১৬ মে কুমিল্লায় তার চেয়ারম্যান পদে দায়িত্বপালনের রজতজয়ন্তী উৎসব পালিত হয়েছিল। দীর্ঘদিন তিনি নিখিল বঙ্গ জেলা বোর্ড চেয়ারম্যান এসোসিয়েশনের চেয়ারম্যান ছিলেন।

১৯০৬ সালে নিখিল ভারত মুসলিম লীগ প্রতিষ্ঠার সময় তিনি ঢাকার নবাব বাড়িতে উপস্থিত ছিলেন। তিনি দীর্ঘদিন প্রাদেশিক মুসলিম লীগ ওয়ার্কিং কমিটির সদস্য হিসেবে দায়িত্বপালন করেছেন। ১৯৩৫ থেকে ১৯৫৮ সাল পর্যন্ত তিনি কুমিল্লা জেলা মুসলিম লীগের সভাপতি ছিলেন। তিনি ১৯৩৭ ও ১৯৪৬ সালে দলের প্রার্থী হিসেবে বঙ্গীয় আইন পরিষদের সদস্য নির্বাচিত হন। ১৯৩৭ সালে মুহাম্মদ আলি জিন্নাহর বাংলা সফরের সময় আবিদুর রেজা চৌধুরীর নেতৃত্বে চল্লিশ হাজার লোক তাকে কুমিল্লায় অভ্যর্থনা জানায়। জিন্নাহ বলেছিলেন যে তার বাংলা সফরে এটি সবচেয়ে বড় সংবর্ধনা সভা।

সম্মাননা
--------

১৯৩০ সালে ব্রিটিশ সরকার তাকে খান বাহাদুর খেতাব প্রদান করেন। মুসলিমদের প্রতি সরকারের আচরণের প্রতিবাদ হিসেবে ১৯৪৬ সালে তিনি এই খেতাব ত্যাগ করেন। ১৯৫৪ সালে পাকিস্তান সরকার তাকে তমগায়ে খিদমত খেতাব দেয়।

মৃত্যু
------

খান বাহাদুর আবিদুর রেজা চৌধুরী ১৯৬১ সালের ১৬ জানুয়ারি মৃত্যুবরণ করেন।

আরো দেখুন
---------

* রূপসা জমিদার বাড়ি
* আর্জুমন্দ আলী

তথ্যসূত্র
---------

1. 1 2 3 4 5 6  খান বাহাদুর আবিদুর রেজা চৌধুরী, বাংলাপিডিয়া
2. ↑  BanglaNews24.com। "ইতিহাসের এই দিনে বিশিষ্টজনের জন্ম-মৃত্যু দিনসহ গুরুত্বপূর্ণ আরও কিছু বিষয়"। *banglanews24.com* (ইংরেজি ভাষায়)। সংগ্রহের তারিখ ২০১৯-০৩-০১।
৩.খান বাহাদুর আবিদুর রেজা চৌধুরীর প্রতিষ্ঠিত -এ আর পাইলট মডেল হাই স্কুলের ছাত্র-আহনাফ আদিল,শ্রেণী ষষ্ঠ, রোল-৫৮।
**মির্জা আবুল হাসান ইস্পাহানি** (ফার্সি: میرزا ابو الحسن اصفهانی; ১৯০২-১৯৮১) ছিলেন একজন পাকিস্তানি রাজনীতিবিদ এবং কূটনীতিক যিনি মার্কিন যুক্তরাষ্ট্রে পাকিস্তানের রাষ্ট্রদূত হিসেবে কাজ করেছেন।

প্রারম্ভিক জীবন এবং পরিবার
--------------------------

ইস্পাহানি ১৯০২ সালে চট্টগ্রামের পারসো - বাঙালি ইস্পাহানি পরিবারে জন্মগ্রহণ করেন। তিনি কেমব্রিজের সেন্ট জনস কলেজে শিক্ষা লাভ করেন। তিনি মাদ্রাজে ১৯৪১ সালের এপ্রিল মাসে অনুষ্ঠিত নিখিল ভারত মুসলিম লীগের বার-অ্যাট-ল শেষ করেন।

১৯৯০-এর দশকে, মির্জা আবুল হাসান ইস্পাহানির কনিষ্ঠ পুত্র মির্জা জিয়া ইস্পাহানি সুইজারল্যান্ড এবং ইতালিতে পাকিস্তানের রাষ্ট্রদূত হিসেবে দায়িত্ব পালন করেন এবং বর্তমানে প্রতিমন্ত্রীর মর্যাদায় রাষ্ট্রদূত এবং পিপিপির কো-চেয়ারম্যান আসিফের নির্দেশে বাংলাদেশ সফর করেন। তার নাতনি, ফারাহনাজ ইস্পাহানি, পাকিস্তানের পার্লামেন্টের সদস্য হিসেবে দায়িত্ব পালন করেছেন এবং মার্কিন যুক্তরাষ্ট্রে পাকিস্তানের প্রাক্তন রাষ্ট্রদূত হোসেন হাক্কানির স্ত্রী এবং তার দাদার মতো ওয়াশিংটনে একই বাড়িতে কিছু সময়ের জন্য বসবাস করেছেন।

কর্মজীবন
--------

তিনি ১৯৪৬ সালে ভারতীয় গণপরিষদের সদস্য হন এবং একই বছর *নিউইয়র্ক হেরাল্ড ট্রিবিউন* ফোরামে মুসলিম লীগের প্রতিনিধিত্ব করেন।

স্বাধীনতার পর, তিনি ১৯৪৭ সালে পাকিস্তান গণপরিষদের সদস্য হন। জনাব ইস্পাহানি জিন্নাহর ব্যক্তিগত প্রতিনিধি হিসাবে মার্কিন যুক্তরাষ্ট্র সফর করেন এবং সেপ্টেম্বর ১৯৪৭ থেকে ফেব্রুয়ারি ১৯৫২ পর্যন্ত মার্কিন যুক্তরাষ্ট্রে রাষ্ট্রদূত ছিলেন। তিনি ১৯৪৭ সালে ইউএনওতে পাকিস্তান বাণিজ্য ও উন্নয়ন বিষয়ক প্রতিনিধি দলের ডেপুটি লিডার ছিলেন। তিনি কাশ্মীর ইস্যুতে জাতিসংঘের নিরাপত্তা পরিষদে পাকিস্তান প্রতিনিধি দলের ভাইস চেয়ারম্যান ছিলেন এবং ১৯৫২ থেকে ১৯৫৪ সাল পর্যন্ত যুক্তরাজ্যে হাই কমিশনার ছিলেন। তিনি ১৯৫৪ থেকে ১৯৫৫ সাল পর্যন্ত ফেডারেল শিল্প ও বাণিজ্য মন্ত্রী ছিলেন। তিনি ১৯৭৩-৭৪ সালে আফগানিস্তানে রাষ্ট্রদূত ছিলেন।

 আবুল হাসান ইস্পাহানির কবর

বই
--

তিনি বেশ কয়েকটি বই লিখেছেন যার মধ্যে রয়েছে:

* *দ্য কেস অফ মুসলিম ইন্ডিয়া* (১৯৪৬)
* *২৭ ডেইস ইন চায়না* (১৯৬০)
* *লেনিনগ্রাদ থেকে সমরকন্দ* (১৯৬২)
* *কায়েদ-ই-আজম জিন্নাহ, অ্যাজ আই নিউ হিম* (১৯৬৭)

তথ্যসূত্র
---------

1. ↑  Reed, Sir Stanley, সম্পাদক (১৯৪৭)। *The Indian Year Book*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Hussain Qizilbash, Basharat। "The Quaid's lieutenants"। *Pakistan Today*। সংগ্রহের তারিখ ৮ জানুয়ারি ২০১৬।

| কূটনৈতিক পদবী
 |
| --- |
|
| পূর্বসূরীOffice created | **মার্কিন যুক্তরাষ্ট্রে পাকিস্তানের রাষ্ট্রদূত**১৯৪৮–১৯৫২ | উত্তরসূরীমুহাম্মদ আলী বগুড়া |
|

টেমপ্লেট:Ambassadors of Pakistan to the United States

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* ইসরায়েল
* মার্কিন যুক্তরাষ্ট্র

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* ন্যাশনাল আর্কাইভস (মার্কিন)

 |
**আল্ট্রা ব্রাইট** হল একটি মার্কিন টুথপেস্টের মার্কা এবং দাঁত সাদাকারী যা মার্কিন যুক্তরাষ্ট্রে কোলগেট-পামোলিভ দ্বারা বাজারজাত করা হয়। একটি ঝকঝকে দাঁতের টুথপেস্ট হিসাবে বাজারজাত করা হয়, এর সক্রিয় উপাদান হল বেকিং সোডা, হাইড্রোজেন পারক্সাইড এবং সোডিয়াম মনোফ্লুরোফসফেট।

কোলগেট-পামোলিভ ১৯৬৭ সালে আল্ট্রা ব্রাইট টুথপেস্ট চালু করে। আল্ট্রা ব্রাইট টেলিভিশন এবং প্রিন্ট মিডিয়ায় বিজ্ঞাপন প্রচারের মাধ্যমে জনপ্রিয়তা লাভ করে, যার লক্ষ্য ছিল বেবি বুমার্স, যেটি বলেছিল, "আল্ট্রা ব্রাইট আপনার মুখকে দেয়...[ব্লিং]...যৌনাবেদন!"  এটিকে ম্যাকলিনের প্রাপ্তবয়স্কদের টুথপেস্টের অনুকরণকারী হিসাবে প্রবর্তন করা হয়েছিল, কিন্তু শীঘ্রই এটিকে আরও মনোরম স্বাদ দেওয়ার জন্য পিপারমিন্টের স্বাদ দিয়ে সংস্কার করা হয়েছিল।  পেস্টটি ১৯৭০-এর দশকের শেষ থেকে যুক্তরাজ্যে বিক্রি করা হয়েছিল, কিন্তু প্রতিযোগিতামূলক চাপের কারণে ২০০০-এর দশকে প্রত্যাহার করা হয়েছিল।

তথ্যসূত্র
---------

1. ↑  A Brush With History[*স্থায়ীভাবে অকার্যকর সংযোগ*], Goldie Blumenstyk, The Chronicle of Higher Education, February 6, 2004. Google cached retrieved on July 12, 2007.
2. ↑  Marconi, Joe (১৯৯৯)। *The Brand Marketing Book*। McGraw-Hill Professional। পৃষ্ঠা 108–9। আইএসবিএন 0-8442-2257-7।
3. ↑  "The White Smiles"। ১৫ নভেম্বর ২০২৩ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০২৩।

বাহ্যিক লিঙ্ক
-------------

* "কোলগেট একটি মূল্য-মূল্যের মাল্টি-বেনিফিট টুথপেস্ট প্রবর্তন করে"  ওয়েব্যাক মেশিনে আর্কাইভকৃত ২০১৬-০৩-০৩ তারিখে, বিনিয়োগকারী সম্পর্ক বিবৃতি, আগস্ট 20, 1998

টেমপ্লেট:Colgate-Palmolive
**হোশিয়ারপুর জেলা** উত্তর ভারতের পাঞ্জাব রাজ্যের একটি জেলা। এটি পাঞ্জাবের প্রাচীন জেলাসমূহের মধ্যে একটি, এটি পাঞ্জাবের উত্তর-পূর্ব অংশে অবস্থিত। এ জেলা উত্তর-পশ্চিম দিকে গুরুদাসপুর জেলা, দক্ষিণ-পশ্চিমে জালনদার ও কাপুরথালা জেলা, উত্তর-পূর্বে হিমাচল প্রদেশের কংরা ও উনা জেলার সাথে সীমানা ভাগ করেছে। হোশিয়ারপুর জেলা ৪টি উপজেলা, ১০টি কমিউনিটি উন্নয়ন ব্লক, ৯টি পৌর এলাকা ও ১৪১৭টি গ্রাম নিয়ে গঠিত। এ জেলার মোট আয়তন ৩৩৬৫ বর্গকিলোমিটার এবং এর জনসংখ্যা ১,৫৮৬,৬২৫ জন।

ইতিহাস
------

জনসংখ্যা
--------

২০১১ সালে অনুষ্ঠিত ভারতীয় জনগননা অনুসারে হোশিয়ারপুর জেলার জনসংখ্যা ছিল ১,৫৮৬,৬২৫ জন, যা স্বাধীন রাষ্ট্র গ্যাবনের জনসংখ্যার বা মার্কিন যুক্তরাষ্ট্রের আইডাহো রাজ্যের জনসংখ্যার সমান। হোশিয়ারপুর ভারতের জনবহুল জেলার গুলোর মধ্যে ৩১তম (৬৪০টি জেলার মধ্যে)। এ জেলার জনসংখ্যার ঘনত্ব প্রতি কিলোমিটারে ৬৮৩জন। ২০০১-২০১১ এর দশকে এর জনসংখ্যা বৃদ্ধির হার ছিল ১৭.৯৫% শতাংশ। হোশিয়ারপুরের নারী ও পুরুষের অনুপাত ৯৬১ জনে ১০০০ জন এবং শিক্ষার হার ৮৫.৪০% শতাংশ।

অর্থনীতি
--------

২০০৬ সালে পঞ্চায়েত রাজ মন্ত্রণালয় ভারতের ৬৪০টি জেলার মধ্যে দেশের পিছিয়ে পরা ২৫০টি জেলার তালিকায় হোশিয়ারপুরকে অন্তর্ভুক্ত করে। হোশিয়ারপুর পাঞ্জাবের একমাত্র জেলা হিসেবে বর্তমানে ব্যাকওয়ার্ড রিজিওন গ্রান্ড প্রোগ্রামের (বিজিআরএফ) আওতায় তহবিল অনুদান পেয়েছে।

প্রশাসন
-------

হোশিয়ারপুর জেলা ৪টি উপজেলা, ১০টি সমস্টি উন্নয়ন ব্লকে বিভক্ত। এছাড়াও ৮টি পৌরসভা রয়েছে।

### উপজেলা

* হোশিয়ারপুর
* দাসুয়া
* মুকেরিয়ান
* ঘরসংকার

তথ্যসূত্র
---------

1. ↑  "District Administration"। ২০২০-১২-০৪ তারিখে মূল থেকে আর্কাইভ করা। সংগ্রহের তারিখ ২০১৫-০২-১৬।

বহিঃসংযোগ
---------
**গলাগে প্রমোদ্যা বিক্রমাসিংহে** (সিংহলি: ප්‍රමෝද්‍ය වික්‍රමසිංහ; জন্ম: ১৪ আগস্ট, ১৯৭১) মাতারা এলাকায় জন্মগ্রহণকারী শ্রীলঙ্কার সাবেক আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি মিডিয়াম-ফাস্ট বোলার ছিলেন। এছাড়াও ডানহাতে ব্যাটিংয়ে পারদর্শীতা দেখিয়েছেন। ঘরোয়া প্রথম-শ্রেণীর ক্রিকেটে সিংহলীজ স্পোর্টস ক্লাবে প্রতিনিধিত্ব করেছেন **প্রমোদ্যা বিক্রমাসিংহে**।

প্রারম্ভিক জীবন
---------------

সুন্দর পেস বোলিংয়ের অধিকারী হলেও তার নিখুঁত বোলিংয়ের ধারাবাহিকতা ছিল না। ১৯৮৯ সালে যুব এশিয়া কাপ চ্যাম্পিয়নশীপে অংশগ্রহণের মাধ্যমে তার আন্তর্জাতিক ক্রিকেটে সম্পৃক্ততা ঘটে। এরপর তিনি ১৯৯১ সালে ইংল্যান্ড সফরে যান। ১৯৯২ সালে প্রথমবারের মতো এক ইনিংসের সবগুলো উইকেট দখল করেন। কালুতারার বিপক্ষে অনুষ্ঠিত ঐ খেলায় তার বোলিং পরিসংখ্যান ছিল ১০/৪১।

খেলোয়াড়ী জীবন
---------------

ডিসেম্বর, ১৯৯০ সালে কলকাতায় অনুষ্ঠিত এশিয়া কাপের তৃতীয় খেলায় বাংলাদেশের বিপক্ষে ওডিআই অভিষেক হয়। মার্চ, ১৯৯৯ সালে জামশেদপুরে পাকিস্তানের বিপক্ষে অনুষ্ঠিত ওডিআইয়ে নিজস্ব সেরা ৪/৪৮ লাভ করেন। ডিসেম্বর, ১৯৯১ সালে পাকিস্তান সফরে শিয়ালকোটে অনুষ্ঠিত প্রথম টেস্টে তার টেস্ট অভিষেক ঘটে। নভেম্বর, ১৯৯৯ সালে স্বাগতিক জিম্বাবুয়ের বিপক্ষে নিজস্ব সেরা ৬/৬০ লাভ করেন।

১৯৯২, ১৯৯৬ ও ১৯৯৯ সালের ক্রিকেট বিশ্বকাপে অংশগ্রহণ করেছেন তিনি। তন্মধ্যে, ১৯৯৬ সালে তার দল বিশ্বকাপের শিরোপা জয় করেছিল। ২০০০ সাল পর্যন্ত দলে নিয়মিতভাবে খেলেন। কিন্তু কাঁধের অস্ত্রোপচারের কারণে তার খেলোয়াড়ী জীবনে কালো থাবা নেমে আসে। এরপর থেকেই তাকে দলে অনিয়মিতভাবে অংশগ্রহণ করতে দেখা যায়।

তথ্যসূত্র
---------

1. ↑  "Player profile of Pramodya Wickramasinghe"। *cricinfo.com*। সংগ্রহের তারিখ ২৪ সেপ্টেম্বর ২০১৫।

আরও দেখুন
---------

* ডেভ হোয়াটমোর
* সনাথ জয়াসুরিয়া
* ১৯৯৯ ক্রিকেট বিশ্বকাপ

বহিঃসংযোগ
---------

* Pramodya Wickramasinghe Cricinfo Profile

| * দে
* স
শ্রীলঙ্কা দল – ১৯৯২ ক্রিকেট বিশ্বকাপ |
| --- |
| 
* ১ ডি সিলভা (অঃ)
* ২ অনুরাসিরি
* ৩ গুরুসিনহা
* ৪ হাথুরুসিংহা
* ৫ জয়াসুরিয়া
* ৬ কালপেগে
* ৭ মহানামা
* ৮ রামানায়াকে
* ৯ রানাতুঙ্গা
* ১০ লেব্রয়
* ১১ সামারাসেকারা
* ১২ তিলকরত্নে (উইঃ)
* ১৩ বিক্রমাসিংহে
* ১৪ বিজেগুণবর্ধনে

 | শ্রীলঙ্কা |

| * দে
* স
শ্রীলঙ্কা দল – ১৯৯৬ ক্রিকেট বিশ্বকাপ (১ম শিরোপা) |
| --- |
| 
* ১ রানাতুঙ্গা (অঃ)
* ২ আতাপাত্তু
* ৩ চন্দনা
* ৪ ডি সিলভা
* ৫ ধর্মসেনা
* ৬ গুরুসিনহা
* ৭ কালুবিতরাণা (উইঃ)
* ৮ জয়াসুরিয়া
* ৯ মহানামা
* ১০ মুরালিধরন
* ১১ পুষ্পকুমারা
* ১২ তিলকরত্নে
* ১৩ ভাস
* ১৪ বিক্রমাসিংহে
* কোচ: ডেভ হোয়াটমোর

 | শ্রীলঙ্কা |

| * দে
* স
শ্রীলঙ্কা দল – ১৯৯৯ ক্রিকেট বিশ্বকাপ |
| --- |
| 
* ১ রানাতুঙ্গা (অঃ)
* ২ মুরালিধরন
* ৩ আতাপাত্তু
* ৪ জয়াবর্ধনে
* ৫ মহানামা
* ৬ তিলকরত্নে
* ৭ কালুবিতরাণা (উইঃ)
* ৮ ভাস
* ৯ ডি সিলভা
* ১০ বিক্রমাসিংহে
* ১১ কালপেগে
* ১২ চন্দনা
* ১৩ উপশান্ত
* ১৪ হাথুরুসিংহা
* ১৫ জয়াসুরিয়া
* কোচ: রয় ডায়াস

 | শ্রীলঙ্কা |
**আনোয়ারুজ্জামান চৌধুরী** (জন্ম: ১ জুলাই ১৯৭০) একজন বাংলাদেশী রাজনীতিবিদ ও সিলেট সিটি কর্পোরেশনের বর্তমান মেয়র। তিনি যুক্তরাজ্য আওয়ামী লীগের যুগ্ম সাধারণ সম্পাদক।

প্রাথমিক জীবন
-------------

আনোয়ারুজ্জামান ১ জুলাই ১৯৭০ সালে সিলেট জেলার ওসমানীনগর উপজেলার বুরুঙ্গা বাজার ইউনিয়নের পশ্চিম তিলাপাড়া গ্রামে জন্মগ্রহণ করেন। তার বাবার নাম নৌশা মিয়া চৌধুরী এবং মায়ের নাম মোছা. গহিনুন্নেছা চৌধুরী। ছয় ভাইয়ের মধ্যে সবার ছোট আনোয়ারুজ্জামান চৌধুরী।

পশ্চিম তিলাপাড়া সরকারি প্রাথমিক বিদ্যালয় থেকে প্রাথমিক, বুরুঙ্গা উচ্চ বিদ্যালয় থেকে মাধ্যমিক পাসের পর সিলেট সরকারি কলেজে ভর্তি হয়ে ১৯৮৮ সাল থেকে ১৯৯০ সাল পর্যন্ত লেখা পড়া করেন। পরে তিনি লন্ডন গিয়ে স্নাতকোত্তর ডিগ্রি নেন।

রাজনৈতিক জীবন
-------------

আনোয়ারুজ্জামান চৌধুরী ছাত্রাবস্থায় ছাত্রলীগের রাজনীতির সঙ্গে জড়িত ছিলেন। বালাগঞ্জ উপজেলা ছাত্রলীগের সমাজসেবা সম্পাদক হিসেবে দায়িত্ব পালন করেন।

নব্বইয়ের দশকে প্রবাসে পাড়ি জমিয়ে তিনি যুবলীগের রাজনীতির সাথে জড়িত হন। তিনি প্রথমে লন্ডন মহানগর যুবলীগের সাধারণ সম্পাদক এবং পরবর্তীতে যুক্তরাজ্য যুবলীগের সাধারণ সম্পাদক এবং সভাপতি হিসেবে দায়িত্ব পালন করেন। পরে তিনি কেন্দ্রীয় যুবলীগের সদস্য হিসেবেও মনোনীত হন।

যুক্তরাজ্য আওয়ামী লীগের যুগ্ম সাধারণ সম্পাদক এবং বিভিন্ন সময় ভারপ্রাপ্ত সাধারণ সম্পাদকের দায়িত্ব পালন করেন তিনি।

২০১৪ সালের দশম ও ২০১৮ সালের একাদশ জাতীয় সংসদ নির্বাচনে তিনি সিলেট-২ আসন (ওসমানীনগর-বিশ্বনাথ) থেকে মনোনয়ন প্রত্যাশী ছিলেন।

২১ জুন ২০২৩ সালে সিলেট সিটি কর্পোরেশনের নির্বাচনে তিনি মেয়র নির্বাচিত হন।

ব্যক্তিগত জীবন
--------------

আনোয়ারুজ্জামান চৌধুরীর স্ত্রী হলি বেগম চৌধুরী ইংল্যান্ডের ন্যাশনাল হেলথ সার্ভিসেস - এনএইচএস এ হেলথ আইনজীবী হিসেবে কর্মরত রয়েছেন। এই দম্পতির তিন সন্তান রয়েছে।

তথ্যসূত্র
---------

1. 1 2  "নৌকার প্রার্থীর বিরুদ্ধে হলফনামায় অসত্য তথ্য দেওয়ার অভিযোগ, প্রার্থিতা বাতিলের দাবি"। *দৈনিক প্রথম আলো*। ১৩ জুন ২০২৩। সংগ্রহের তারিখ ২২ জুন ২০২৩।
2. 1 2  "সিলেটের মেয়র নির্বাচনে আনোয়ারুজ্জামানের জয়"। *অর্থসংবাদ*। ২১ জুন ২০২৩। সংগ্রহের তারিখ ২১ জুন ২০২৩।
3. 1 2  "সিলেটবাসীর ভালোবাসার প্রতিদান দেব, বললেন আনোয়ারুজ্জামান"। *বিডিনিউজ টোয়েন্টিফোর ডটকম*। ২১ জুন ২০২৩। ২২ জুন ২০২৩ তারিখে মূল থেকে আর্কাইভ করা। সংগ্রহের তারিখ ২২ জুন ২০২৩।
4. ↑  "সিটি নির্বাচন: বিএনপি বিহীন রাজশাহী ও সিলেটে নৌকার বিজয়"। *BBC News বাংলা*। ২০২৩-০৬-২১। সংগ্রহের তারিখ ২০২৩-০৬-২১।
**মন্মথনাথ রায় চৌধুরী** (১২৮৬-১৩৪৫ বঙ্গাব্দ) ছিলেন বিখ্যাত ভারতীয় ফুটবলার।  তিনি টানা ছয়বার ইন্ডিয়ান ফুটবল এ্যাসোসিয়েশনের সভাপতি ছিলেন। ১৯৪১ সাল থেকে ভারতের বার্ষিক ফুটবল টুর্নামেন্ট ‘সন্তোষ ট্রফি’ চালু হয়েছে তাঁরই অবদানে।

ইতিহাস
------

মন্মথনাথ রায় চৌধুরী সেন্ট জেভিয়ার স্কুল, হেয়ার স্কুল ও প্রেসিডেন্সি কলেজ এবং কলকাতা বিশ্ববিদ্যালয়ের এমবিএল। সক্রিয় রাজনীতিতে জড়িত হন ছাত্রাবস্থায়। রাষ্ট্রগুরু সুরেন্দ্রনাথের শিষ্য ছিলেন। তিনি তৎকালীন বাংলা সরকারের মন্ত্রী ও বঙ্গীয় ব্যবস্থাপক সভার সভাপতি ও একজন ভালো ক্রীড়াবিদ ছিলেন। টাংগাইলের কলেজ পাড়ায় প্রমথ-মন্মথ নামে একটি কলেজ স্থাপন করেছিলেন, উক্ত কলেজটি জগন্নাথ কলেজ এর সাথে অঙ্গীভূত করা হয়। সামাজিক বিভিন্ন কাজের অবদানের জন্য ১৯১০ইং সালে ব্রিটিশ সরকার **রাজা** উপাধিতে প্রদান করে।

জন্ম
----

মন্মথনাথ রায় চৌধুরী ২৩ ফেব্রুয়ারি, ১৮৮০ সালে সন্তোষ জমিদার পরিবারে জন্মগ্রহণ করেন। তাঁর পিতা দ্বারকানাথ রায় চৌধুরী ও মাতা বিন্দুবাসিনী রায় চৌধুরানী। তিনি কোলকাতা বিশ্ববিদ্যালয়ের এমবিএল। সক্রিয় রাজনীতিতে জড়িত হন ছাত্রাবস্থায়। রাষ্ট্রগুরু সুরেন্দ্রনাথের শিষ্য ছিলেন। মন্মথনাথ রায় চৌধুরী তৎকালীন বাংলা সরকারের মন্ত্রী ও বঙ্গীয় ব্যবস্থাপক সভার সভাপতি ও একজন ভালো ক্রীড়াবিদ ছিলেন। তিনিই প্রথম ভারতীয় হিসেবে পরপর ছয়বার তৎকালীন ইন্ডিয়ান ফুটবল এসোসিয়েশনের সভাপতি ছিলেন। তিনি কলকাতার সন্তোষ ট্রফি খেলার উদ্যোক্তা। এছাড়া তিনি বেঙ্গলী পত্রিকায় নিয়মিত লিখতেন। এছাড়াও তিনি সন্তোষ, টাঙ্গাইলে একাধিক স্কুল ও কলেজের প্রতিষ্ঠাতা। টাঙ্গাইল শহরে বৃহত্তর ময়মনসিংহ জেলার প্রথম কলেজটি স্থাপন করেন ১৯০০ সালে। ‘প্রমথ-মন্মথ কলেজ’নামে এটি প্রায় দশ বছর চালু ছিলো। পরবর্তী সময়ে এটি ঢাকার জগান্নাথ কলেজের সাথে একীভূত হয়। বর্তমানে কলেজটি না থাকলেও এলাকাটি ‘কলেজপাড়া’নামে পরিচিত।
।

কর্মজীবন
--------

মন্মথনাথ রায় চৌধুরী বেঙ্গলী পত্রিকায় নিয়মিত লিখতেন এছাড়া প্রথম ভারতীয় হিসেবে পরপর ছয়বার তৎকালীন ইন্ডিয়ান ফুটবল এসোসিয়েশনের সভাপতি ছিলেন।

কার্যাবলী
---------

মন্মথনাথ রায় চৌধুরী সন্তোষ, টাঙ্গাইলে একাধিক স্কুল ও কলেজের প্রতিষ্ঠাতা। টাঙ্গাইল শহরে বৃহত্তর ময়মনসিংহ জেলার প্রথম কলেজটি স্থাপন করেন (১৯০০)। বর্তমানে কলেজটি না থাকলেও এলাকাটি ‘কলেজপাড়া’ নামে পরিচিত। কলকাতার সন্তোষ ট্রফি খেলার উদ্যোক্তা ছিলেন তিনি।সন্তোষের মহারাজা স্যার মন্মথনাথ রায় চৌধুরী। ইংরেজ আমলেই তিনি ছিলেন ছয়বারের আইএফএ-র সভাপতি। বেঙ্গল জিমখানা ও অন্যান্য প্রতিষ্ঠানের সঙ্গে জড়িত থেকে ক্রীড়াঙ্গনে আলাদা জায়গা করে নিয়েছিলেন তিনি। ১৯৪১ সাল থেকে মন্মথনাথ রায় চৌধুরীর স্মৃতিতে আজও ভারতে হয়ে আসছে ‘সন্তোষ ট্রফি’।

তথ্যসূত্র
---------

1. ↑  "দৈনিক জনকন্ঠ || নিবন্ধ ॥ রাজরানী"। *দৈনিক জনকন্ঠ* (ইংরেজি ভাষায়)। সংগ্রহের তারিখ ২০২১-০৯-১৩।
2. ↑  "প্রখ্যাত ব্যক্তিত্ব | Tangail District | টাঙ্গাইল জেলা"। *web.archive.org*। ২০১৬-১০-২২। Archived from the original on ২০১৬-১০-২২। সংগ্রহের তারিখ ২০২১-০৯-১৩। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
**ভারতের জম্মু ও কাশ্মীর রাজ্যের নির্বাচন** ১৯৬৭ সালের ফেব্রুয়ারিতে অনুষ্ঠিত হয়।  গোলাম মোহাম্মদ সাদিক জম্মু ও কাশ্মীরের মুখ্যমন্ত্রী নিযুক্ত হয়েছিলেন।

পটভূমি
------

১৯৬৫ সালে, জম্মু ও কাশ্মীর ন্যাশনাল কনফারেন্সের ওয়ার্কিং কমিটি ঘোষণা করেছিল যে এটি নিজেকে বিলুপ্ত করবে এবং ভারতীয় জাতীয় কংগ্রেসের সাথে একীভূত হবে। বকশী গোলাম মোহাম্মদের নেতৃত্বে একটি প্রতিদ্বন্দ্বী দল ন্যাশনাল কনফারেন্সের ব্যানারে নির্বাচনে প্রতিদ্বন্দ্বিতা করতে অস্বীকৃতি জানায়। 

তার আগে, ১৯৬৩ সালে, জম্মু প্রজা পরিষদও জাতীয় দল ভারতীয় জনসংঘে একীভূত হয়। এই একীভূতকরণকে বিশ্লেষকরা একটি প্রধান "কেন্দ্রীকরণ কৌশল" এবং প্রজা পরিষদ এবং এর সহযোগীদের হিন্দু জাতীয়তাবাদী এজেন্ডার বিজয় হিসাবে দেখেন। 

৩৭০ ধারা নিয়ে তাদের মতপার্থক্য থাকা সত্ত্বেও বক্সি জনসংঘের সাথে নির্বাচনী জোট করার পরিকল্পনা করছিলেন বলে খবর ছিল, কিন্তু জোটটি বাস্তবায়িত হয়নি। জনসংঘ, যার প্রধান ভিত্তি ছিল জম্মু বিভাগে, কংগ্রেস এবং ন্যাশনাল কনফারেন্সের মধ্যে দ্বন্দ্বের সুযোগ নিয়ে কাশ্মীর উপত্যকায় প্রতিদ্বন্দ্বিতা করার পরিকল্পনা করেছিল।

ফলাফল
-----

ভারতীয় জাতীয় কংগ্রেস রাজ্য বিধানসভায় ৬১টি আসন জিতে বিজয়ী দল হিসাবে আবির্ভূত হয়েছে। বক্সীর ন্যাশনাল কনফারেন্স ৮টি আসন এবং জনসংঘ ৩টি আসন জিতেছে। অন্য তিনটি আসনে স্বতন্ত্র প্রার্থীরা জয়ী হয়েছেন, তাদের মধ্যে একজন গণভোট ফ্রন্টের আলী মোহাম্মদ নায়েক।  

লোকসভা নির্বাচনে, ৬টি আসনের মধ্যে ৫টি কংগ্রেস জিতেছিল, যার মধ্যে ২টি বিনা প্রতিদ্বন্দ্বিতায় ছিল। বাকি আসনটি ন্যাশনাল কনফারেন্সের বকশি গোলাম মোহাম্মদ শ্রীনগর থেকে প্রতিদ্বন্দ্বিতা করে জিতেছিলেন। পণ্ডিত সুমন্ত্র বোস মন্তব্য করেছেন যে বকশী হয়তো "তার দশ বছরের অফিসে কোনো সময়েই" একটি অবাধ নির্বাচনে জয়ী হতে পারেননি, কিন্তু তিনি এখন নয়াদিল্লির কাছে কাশ্মীরি আঞ্চলিক প্রতিরোধের ব্যানার ধারণ করেছিলেন।

তথ্যসূত্র
---------

1. 1 2  Das Gupta, Jammu and Kashmir 2012।
2. ↑  1967 J&K elections
3. 1 2  Statistical Report on General Election, 1967, Election Commission of India.
4. 1 2 3 4  Bose, Kashmir: Roots of Conflict, Paths to Peace 2003।
**ইউনাইটেড নেশন্স অ্যাসোসিয়েশন অফ দি ইউনাইটেড স্টেটস অফ অ্যামেরিকা** (ইংরেজি: United Nations Association of the United States of America) যা সংক্ষেপে **ইউএনএ-ইউএসএ** (UNA-USA) নামে পরিচিত, একটি অলাভজনক প্রতিষ্ঠান, যারা আমেরিকান জনগণের মধ্যে নীতিমূলক, মানবহিতৈষী, শিক্ষামূলক, এবং সদস্যগত প্রচারণার মাধ্যমে জাতিসংঘের প্রতি সচেতনতা গড়ে তোলে। গোটা যুক্তরাষ্ট্রে এদের ১৩৫টি সম্প্রদায় চ্যাপ্টার রয়েছে। এছাড়াও এরা বিশ্বের ৫টি মহাদেশে কার্যক্রম চালায়। এই সংগঠনটি ওয়ার্ল্ড ফেডারেশন অফ ইউনাইটেড নেশন্স এসোসিয়েশনের সাথে অ্যাফিলিয়েটেডভাবে যুক্ত।

ইতিহাস
------

অ্যামেরিকান অ্যাসোসিয়েশন ফর দি ইউনাইটেড নেশন্স হচ্ছে ১৯৪৩ সালে গড়ে ওঠা অবলুপ্ত লিগ অফ নেশন্সের একটি অঙ্গসংগঠনের উত্তরসূরী। কিছু সুশীল ব্যক্তি, যেমন: ক্লার্ক আইশেলবার্গার মিলে ডাম্বারটন অক্‌স প্রস্তাব গ্রহণের সময় দ্বিতীয় বিশ্বযুদ্ধ শেষের প্রাক্কালে এই সংগঠনটি গড়ে তোলেন। সংগঠনের প্রথম পদক্ষেপ হিসেবে কিছু মার্কিন প্রতিনিধি বিশ্বব্যাপী সফর করেন, এবং তারা এই প্রস্তাবিত প্রস্তাব অনুসারে একটি নির্দিষ্ট আন্তর্জাতিক সংগঠন গঠনের প্রস্তাবকে প্রচার করেন। আর সেই সংগঠনটিই ছিলো আজকের দিনের জাতিসংঘ।

তথ্যসূত্র
---------

বহিঃসংযোগ
---------

* UNA-USA homepage
* The World Federation of United Nations Associations
* UNA-USA Council of Organizations
* UNA-USA Greater Orlando Chapter
| বোলিং কৌশল |
| --- |
| ধারাবাহিকের একটি অংশ |
| ফাস্ট বোলিং
* সীম
* সুইং
 |
| স্পিন বোলিং
* ফিঙ্গার
	+ অফ স্পিন
	+ বাম-হাত অর্থোডক্স
* রিস্ট
	+ লেগ স্পিন
	+ বামহাত আনঅর্থোডক্স
 |
| ফাস্ট ডেলিভারী
* বাউন্সার
* ইন-সুইংগার
* লেগ কাটার
* অফ কাটার
* আউট সুইংগার
* রিভার্স সুইং
* স্লোয়ার বল
* ইয়র্কার
* নাকেল বল
 |
| স্পিন ডেলিভারী
* আর্ম বল
* দুসরা
* তেসরা
* ফ্লিপার
* গুগলি
* ক্যারম বল
* লেগ ব্রেক
* অফ ব্রেক
* স্লাইডার
* টপস্পিনার
 |
| * দে
* স
 |

একটি বাম-হাত অর্থোডক্স স্পিন ডেলিভারীর আবয়ব
ল্যাঙ্কাশায়ার খেলোয়াড় গ্রেস ক্যাডি এবং স্টিফেন প্যারি বাম-হাত অর্থোডক্স স্পিন বোলিং করছেন ২০১২ ফ্রেন্ড লাইফ টি২০তে।
**বাম-হাত অর্থোডক্স স্পিন** বোলিং **স্লো বাম-হাত অর্থোডক্স স্পিন বোলিং** হিসাবে পরিচিত একপ্রকার বোলিং কৌশল। যাতে ক্রিকেট খেলায় বল ছোড়ার সময় বাম-হাতের আঙ্গুলের সাহায্যে ঘড়ির সোজা দিকের ঘুর্ণন তৈরীর মাধ্যমে স্পিন তৈরী করা হয়। 
বাম-হাত অর্থোডক্স স্পিন বলটি বামহাতি বোলারা করে থাকেন। বাম হাতের প্রথমা-তর্জনী-বৃদ্ধাঙ্গুলির সমন্বয়ে তৈরী করা স্পিন, বলটি ছোড়া হয় ক্রিকেট পিচের ডান থেকে বামে (বোলারের দৃষ্টিকোণ থেকে)।

বাম-হাত অর্থোডক্স স্পিন বোলার সাধারণত বলটি ছোড়ার পর এবং অবতরণের পূর্বে বাতাসের মধ্যে তীর্যক প্রবাহ তৈরীর চেষ্টা করে থাকে। যার ফলে ডান-হাতি ব্যাটসম্যানের বেলায় বলটি পিচে অবতরণের পর ব্যাটসম্যান থেকে দুরে সরে যেতে থাকে (অফ স্টাম্প এর দিকে)। বাতাসের মধ্যে বলের উক্ত প্রবাহ ও দিক পরিবর্তন আক্রমনের একটি কৌশল। বাম-হাত অর্থোডক্স স্পিন বোলিং অফ ব্রেক বা অফ স্পিন দুই ধরনেই হয়ে থাকে। 

বাম-হাত স্পিনারের প্রধান বৈচিত্র হচ্ছে টপস্পিনার, (যে গুলো ক্রিকেট পিচে অবতরণ করার পর টার্ন করে কম কিন্তু বাউন্স করে বেশি) আর্ম বল (যেগুলো একেবারেই টার্ন করে না, ডানহাতি ব্যাটসম্যানের বেলায় বোলারের হাতের অবস্থান নড়াচড়া অনুযায়ী তির্যক হয়ে যায়, ভাসমান বলও বলা হয়) এবং বাম-হাত স্পিনারের অপর প্রকৃতিটি হচ্ছে দোসরা (যেটি টার্ন করে উল্টা দিকে)।

উল্লেখযোগ্য ধীরগতির বাঁহাতি অর্থোডক্স স্পিন বোলার
-------------------------------------------------

1. অক্ষর প‍্যাটেল
2. রঙ্গনা হেরাথ
3. ড্যানিয়েল ভেট্টোরি
4. গ্রেস ক্যাডি
5. রবীন্দ্র জাদেজা
6. সাকিব আল হাসান

তথ্যসূত্র
---------

1. ↑  "How to bowl left-arm spin"। *News.bbc.co.uk*। ৩০ অক্টোবর ২০০৩। সংগ্রহের তারিখ ২১ জুন ২০১৯।
2. ↑  "MasterClass: Left arm spin bowling with Nadeem"। YouTube। ১৭ অক্টোবর ২০১৩। সংগ্রহের তারিখ ২১ জুন ২০১৯।
**জ্বিনের মসজিদ** (আরবি: مسجد الجنة, রোমানীকরণ: মসজিদ আল-জিন) সৌদি আরবের মক্কায় অবস্থিত একটি মসজিদ, যা জান্নাতুল মুয়াল্লার নিকটে অবস্থিত। এটি আনুগত্যের মসজিদ (আরবি: مسسد بعيعات, রোমানাইজড: **মসজিদ বিয়ত**) ও **গার্ডের মসজিদ** (আরবি: مسججد العرس, রোমানাইজড: মসজিদ আল-আল-ইসরাস) কারণ শহরের রক্ষীরা সেই বিন্দু পর্যন্ত টহল দিত।

ইতিহাস
------

মসজিদটি এমন জায়গায় নির্মিত হয়েছে যেখানে বলা হয় যে জ্বীনদের একটি দল এক রাতে মুহাম্মদের কুরআনের একটি অংশের তেলাওয়াত শোনার জন্য জড়ো হয়েছিল। পরে মুহাম্মাদ এই জিনের নেতাদের সাথে সেখানে দেখা করেন এবং ইসলাম গ্রহণ তার প্রতি তাদের বাইয়াত (আনুগত্যের শপথ) গ্রহণ করান। কুরআনের সূরা আল-জ্বিন অধ্যায়ে এই ঘটনার উল্লেখ পাওয়া যায়।

মসজিদটিকে মক্কার প্রাচীনতম মসজিদগুলির মধ্যে একটি হিসাবে বিবেচনা করা হয় এবং এটি শহরের সবচেয়ে গুরুত্বপূর্ণ মসজিদগুলির মধ্যে একটি।

তথ্যসূত্র
---------

1. ↑  "Ramadan Series: The story behind the Jinn Mosque in Makkah"। *Al Arabiya English* (ইংরেজি ভাষায়)। ২০১৪-০৭-১৭। সংগ্রহের তারিখ ২০২২-০২-০২।
2. ↑  "Masjid Al-Jinn - Hajj"। *www.hajinformation.com*। সংগ্রহের তারিখ ২০২২-০২-০২।
**মাইসা আবদুল হাদি** ( আরবি: ميساء عبد الهادي , জন্ম ১৫ নভেম্বর ১৯৮৫) একজন ইসরায়েলি ফিলিস্তিনি আরব অভিনেত্রী।
ফিলিস্তিন-ইসরায়েলের চলমান ধ্বংসাত্মক যুদ্ধ নিয়ে সামাজিক যোগাযোগমাধ্যমে একটি পোস্ট করায় জনপ্রিয় আরব-ইসরায়েলি অভিনেত্রী মাইসা আব্দুল হাদিকে গ্রেপ্তার করেছে ইসরায়েলি নিরাপত্তা বাহিনী। ইসরায়েলের উত্তরাঞ্চলীয় শহর নাজারেথে এক মুসলমান পরিবারে জন্ম মাইসা আব্দুল হাদির। অভিনয়ের ওপর পড়াশোনা শেষ করে অভিনয়কেই পেশা হিসেবে বেছে নেন মাইসাআইজ অব আ থিফ’, ‘৩০০০ নাইটস’, ‘দ্য অ্যাঞ্জেল’, ‘বাগদাদ সেন্ট্রাল’সহ বেশ কয়েকটি ইসরায়েলি ও আন্তর্জাতিক সিনেমায় অভিনয় করেন। আবদুল হাদি ২০১১ সালে দুবাই চলচ্চিত্র উৎসবে সেরা অভিনেত্রীর পুরস্কার জিতেছিলেন

পূর্ব জেরুজালেমের পাড়ায় শেখ জাররাহের ফিলিস্তিনি পরিবারগুলিকে তাদের বাড়ি থেকে জোরপূর্বক বহিষ্কারের প্রতিবাদে, ৯ মে ২০২১ সালে হাইফা শহরে একটি শান্তিপূর্ণ বিক্ষোভে অংশ নেওয়ার সময় তিনি ইসরায়েলি বাহিনীর দ্বারা আহত হন। ইসরায়েলি বাহিনী তার উপর কঠোর অত্যাচার নির্যাতন করে আহত করে। তাকে কারাগারে পাঠায়।

২০২৩ সালে ইস্রায়েলে হামাসের আক্রমণের সময়, অন্যান্য অভিযুক্ত অপরাধের মধ্যে হামাস কর্তৃক সোশ্যাল মিডিয়ায় জিম্মিদের ছবি শেয়ার করা এবং হাসানোর মাধ্যমে "সন্ত্রাস এবং ঘৃণামূলক বক্তব্যের জন্য প্রশংসার অভিব্যক্তি" করার জন্য মাইসাকে নাজারেথের পুলিশ আটক করেছিল।

তথ্যসূত্র
---------

1. ↑  "Baghdad Central: Interview with Maisa Abd Elhadi: Zahra"। *Channel 4*। ২০ জানুয়ারি ২০২০। সংগ্রহের তারিখ ২০২০-০৪-১৮।
2. ↑  Dex, Robert (৯ মার্চ ২০১৬)। "Palestinian actress Maisa Abd Elhadi makes debut on London stage… without even leaving her home town"। *Evening Standard*। সংগ্রহের তারিখ ২০২০-০৪-১৮।
3. ↑  "'Baghdad Central' Star Maisa Abd Elhadi Injured By Israeli Forces During Protest"। *Hollywood Reporter*। ১১ মে ২০২১। সংগ্রহের তারিখ ২০২১-০৫-১২।
4. ↑

বহিঃসংযোগ
---------


উইকিমিডিয়া কমন্সে **মাইসা আবদুল হাদি** সংক্রান্ত মিডিয়া রয়েছে।

* ইন্টারনেট মুভি ডেটাবেজে মাইসা আবদুল হাদি উইকিউপাত্তে এটি সম্পাদনা করুন (ইংরেজি)
* রটেন টম্যাটোসে *মাইসা আবদুল হাদি* (ইংরেজি)

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* ইসরায়েল

 |
**কোডশেফ** অনলাইন কম্পিটিটিভ প্রোগ্রামিং প্ল্যাটফর্ম। এটি ২০০৯ সালে ভারতীয় সফ্টওয়্যার কোম্পানি Directi এর উদ্যোগে হিসাবে শুরু হয়েছিল। 2020 সালে, এটি Unacademy কোম্পানি কিনে নেয়।

মাসিক কোডিং প্রতিযোগিতার পাশাপাশি, CodeChef আইসিপিসি-র ভারতের আঞ্চলিক পর্ব, সেইসাথে ভারতের স্কুল ছাত্রদের জন্য ইন্টারন্যাশনাল অলিম্পিয়াড ইন ইনফরমেটিক্স (IOI) এর আয়োজন করে থাকে।[১]

CodeChef-এর বেশিরভাগ সেবা চার্জ ছাড়াই উপলব্ধ, কিন্তু কিছু কিছু সেবার জন্য মাসিক সদস্যতা প্রয়োজন৷ কোডশেফ তার অনুরুপ কোম্পানি যেমন এর সাথে প্রতিযোগিতা করে।

ইতিহাস
------

২০১০ সালে, প্রোগ্রামারদের সমস্যা-সমাধানের দক্ষতা বৃদ্ধিতে তাদের সাহায্য করার লক্ষ্যে Directi কোডশেফ চালু করে।[৪] জুলাই মাসে, সংস্থাটি "গো ফর গোল্ড" নামে একটি প্রোগ্রাম চালু করে, যা ভারতীয় দলকে আইসিপিসির কঠিন চ্যালেঞ্জ মোকাবেলা করতে সক্ষম করে।[৫]

জুলাই ২০১৩ সালে, Directi "কোড-শেফ ফর স্কুলস" নামে আরেকটি প্রোগ্রাম চালু করে, যা স্কুলের শিক্ষার্থীদের প্রোগ্রামিংয়ে অংশগ্রহণ করতে উৎসাহিত করে। উদ্যোগটির লক্ষ্য ছিল, ছাত্রদের প্রয়োজনীয় দক্ষতা যেমন সমস্যা বিশ্লেষণ, অ্যালগরিদম এবং ডেটা স্ট্রাকচার ডিজাইন, প্রোগ্রামিং অর্জনে সক্ষম করে \_\_\_ (IOI) এর জন্য প্রস্তুত করা।[৬]

২০২০ সালে, কোডশেফ-এর মালিকানা Directi থেকে Unacademy এ পরিবর্তন হয়। [৭]

২০২৩ থেকে কোডশেফ স্বাধীন কোম্পানী হিসেবে তার স্বাধীন ম্যানেজমেন্ট টিম এবং কর্মচারীদের দ্বারা পরিচালিত হয়।[৮]

তথ্যসূত্র
---------
বাঘমারা, উত্তরের গারো পাহাড়
গারো যৌবন
**গারো পাহাড়** ভারতের মেঘালয় রাজ্যের গারো-খাসিয়া পর্বতমালার একটি অংশ। এর কিছু অংশ ভারতের আসাম রাজ্য ও বাংলাদেশের শেরপুর জেলার নালিতাবাড়ী, ঝিনাইগাতী, শ্রীবরদী উপজেলায় অবস্থিত এটা বাংলাদেশের সব থেকে বড় পাহাড়। এছাড়া ময়মনসিংহ ও সুনামগঞ্জ এবং জামালপুর জেলায় এর কিছু অংশ আছে। গারো পাহাড় এর বিস্তৃতি প্রায় ৮০০০ বর্গ কিলোমিটার।  গারো পাহাড়েই মেঘালয় রাজ্যের রাজধানী শিলং অবস্থিত। তবে গারো পাহাড়ের প্রধান শহর তুরা। এই শহরটি পাহাড়ের পশ্চিম প্রান্তে অবস্থিত।

গারো পাহাড় ঘন বন-জঙ্গলে আচ্ছাদিত। এখানে এক বিস্তীর্ণ সংরক্ষিত বনভূমি রয়েছে। এই বনভূমির আয়তন প্রায় ২০০ বর্গ কিলোমিটার। সমগ্র গারো পাহাড় অঞ্চলে এই সংরক্ষিত বনভূমিতে প্রচুর পরিমাণে মূল্যবান শালগাছ জন্মায়। অসংরক্ষিত বনের সংখ্যা এবং আয়তনও কম নয়। এসব বনভূমিতেও প্রচুর পরিমাণে বিভিন্ন ধরনের মূল্যবান গাছ, বাঁশ, বেত প্রভৃতি জন্মায়। এর মধ্যে বিশেষভাবে উল্লেযোগ্য সেগুন এবং শাল।  বনভূমিতে নানা প্রজাতির পাখি, সরীসৃপ জীব, বন্য হাতি, হরিণ, বাঘ, বন্য শূকর, [[[ময়না]] এবং ধনেশ পাখিও প্রচুর দেখা যায়। এই পাহাড়ী বনভূমিতে নদ-নদীও রয়েছে অনেক। এরমধ্যে ঝিনারী, কৃষ্ণাই, দুধনাই, গাননল, ভোগাই, নিতাই, রংরা, মহাদেও, গনেশ্বরী, সোমেশ্বরী ইত্যাদি উল্লেখযোগ্য।

সমাজ
----

গারো পাহাড় একটি দুর্গম পার্বত্য এলাকা। এটি গারো সম্প্রদায়ের মূল বাসভূমি। মেঘালয় রাজ্যের ঈস্ট গারো হিলস, ওয়েস্ট গারো হিলস এবং সাউথ গারো হিলস এই তিনটি জেলায় অধিকাংশ গারোর বসবাস।  মাঝে মাঝে পাহাড়ের পাদদেশে বিরাট এলাকাজুড়ে বহু বিস্তীর্ণ সমভূমি রয়েছে। এসব এলাকায় প্রচুর পরিমাণ ধান ও অন্যান্য শস্য উৎপন্ন হয়। বসতি-প্রধান অঞ্চলটিকে দক্ষিণ-পূর্ব থেকে উত্তর-পশ্চিমে লম্বালম্বি গারো পাহাড় দুই ভাগে বিভক্ত করে রেখেছে। এই গারো পাহাড়ের সর্বোচ্চ শৃঙ্গের নাম নক্রেক। সমুদ্রপৃষ্ঠ থেকে এর উচ্চতা ৪,৬৫২ ফুট।

বহিঃসংযোগ
---------

* গারো পাহাড়ের বিভিন্ন দর্শনীয় স্থান  ওয়েব্যাক মেশিনে আর্কাইভকৃত ২৯ অক্টোবর ২০১৩ তারিখে

তথ্যসূত্র
---------

1. ↑  Garo Hills, Shillong, Meghalaya
2. 1 2 3  "Garo Hills-The Ecological Canvas of Meghalaya"। ২৯ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০১১।
3. ↑  "গারো পাহাড় মেঘালয়"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০১১।
4. ↑  Garo Hills Shillong Meghalaya